Diari Oficial de la Generalitat Valenciana


Sumari del DOGV 8366, del 22-08-2018 (2018/7820)

Notificació de la interlocutòria dictada en el procediment incidental de família número 987/2018.
-------------------------------------------------------------------------------------------------

### Dades del document

Número de DOGV
:   8366

Data del DOGV
:   22-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7820


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la interlocutòria dictada en el procediment incidental de família número 987/2018. [2018/7820]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions d'incidental família número 987/2018, seguides a instàncies de Rabab Shahrour Shahrour contra Nemreen Nashat Najib Aboshammah, en situació de rebel·lia, en les quals, en data 25 de juliol de 2018, ha recaigut una interlocutòria, que diu així:  
  
«Interlocutòria número 272/2018  
Jutge que la dicta: Mercedes Miñana Arnao.  
Lloc: València.  
Data: 25 de juliol de 2018.  
  
Antecedents de fet  
Primer. Amb data 18 de juny de 2018, la representació de Rabah Shahrour Shahrour va presentar, en les actuacions de divorci número 463/2018, seguides davant d'aquest jutjat, un escrit en el qual demanava l'autorització per a obtindre el passaport de la seua filla, menor d'edat, per a poder viatjar amb la menor fora d'Espanya. Es va remetre l'escrit al Deganat dels Jutjats de València, i ha sigut tramitat com a conflicte de pàtria potestat.  
Segon. Es va acordar citar les parts a compareixença davant del jutjat. En el dia assenyalat es va celebrar la compareixença, a la qual van assistir la part actora i el Ministeri Fiscal, i no ho va fer el demandat; consta en els actes del procés la seua citació en legal forma. La demandant va ratificar la seua pretensió i va indicar que la mare pretén viatjar amb la seua filla a Turquia, de l'1 al 24 d'agost de l'any en curs, amb motiu d'una reunió amb la família extensa; practicada la prova, el Ministeri Fiscal ha informat que res oposa a l'autorització sol·licitada.  
Tercer. En virtut d'allò que s'ha acordat en la Sentència de aquest jutjat de data 29 de novembre 2016, la sol·licitant ostenta la guàrdia i la custòdia de la seua filla Y., nascuda el 15 de desembre de 2013 i l'exercici en exclusiva de la pàtria potestat; es desconeix el parador actual del pare de la menor, Nemreen Nashat Najib Aboshammah.  
  
Fonaments de dret  
Primer. Per a la resolució de la qüestió controvertida ha de prendre com a inici que, per la Sentència de divorci de data 29 de novembre de 2016, es va establir que l'eixida a l'estranger de la filla menor dels litigants o l'expedició de passaport a la menor requeriria autorització expressa de la mare o autorització judicial, alliberant els oficis corresponents als cossos i forces de seguretat. La mateixa sentència va atorgar a la mare l'exercici en exclusiva de la pàtria potestat sobre la filla menor d'edat, davant de l'absència del progenitor.  
Per consegüent, atés que és la mare qui sol·licita que se li permeta obtindre el passaport de la menor i viatjar amb ella a Turquia i comprovat després de la prova practicada que mare i filla continuen residint en València, on la menor està escolaritzada, no s'aprecien motius que justifiquen privar la menor de participar en el viatge organitzat amb la família materna, per la qual cosa procedeix accedir a allò que s'ha sol·licitat i alliberar els oficis necessaris, si bé, com va demanar el Ministeri Fiscal, a qui també correspon vetlar per l'interés de la menor, la mare haurà de presentar els bitllets d'anada i tornada i el passaport, perquè quede constància d'aquests en les actuacions, amb anterioritat a l'inici del viatge.  
Segon. Tenint en compte la naturalesa d'aquest procediment on es veuen afectats els interessos d'un menor d'edat i atesa la naturalesa de la pretensió deduïda, no pertoca a fer especial imposició de les costes processals seguint amb això el criteri de la Secció Desena de la Audiència Provincial de València.  
En atenció a allò que s'ha exposat, dispose autoritzar Rabah Shahrour Shahrour, per a tramitar i obtindre el passaport de la seua filla menor Y., a fi de viatjar a Turquia amb sa mare en el mes d'agost de 2018 (previsiblement entre el dia 1 i el 24); la progenitora haurà de presentar els bitllets d'anada i tornada i el passaport de la menor perquè es deixe testimoniatge en les actuacions, abans d'iniciar el viatge; cal entregar a la mare un testimoniatge d'aquesta resolució i alliberar els oficis necessaris perquè es faça efectiva l'autorització.  
  
Contra aquesta resolució es pot interposar un recurs d'apel·lació que es presentarà en aquest jutjat, en el termini de vint dies des de la seua notificació prèvia consignació de la quantitat de 50 euros en el compte de consignacions d'aquest jutjat en el Banc de Santander, llevat que el recurrent tinga reconegut el benefici de justícia gratuïta.  
Així ho mana i firma, Mercedes Miñana Arnao, magistrada jutgessa del Jutjat de Primera Instància número 26 de València. En done fe.»  
  
I perquè valga de notificació en forma al demandat, Nemreen Nashat Najib Aboshammah, en ignorat parador, expedisc i firme aquest edicte.  
  
València, 25 de juliol de 2018.- La lletrada de l'Administració de justícia: Alicia Ordeig Rabadán.